PÖÖRDEPUNKT Valgust vaimsesse pimedusse
Tere tulemast vaatama "Pöördepunkti"! Mina olen Muyiwa.
Täna räägime halbadest mõjudest.
Kust võime teada, kas me elus toimuv lähtub deemonlikest allikatest või mitte?
Kuid las ma esmalt küsida: kas järgite oma unistusi?
Meie esimene lugu on naisest, kes järgis oma unistusi,
vaatamata oskuste puudumisele.
Brenda Angel nikerdas selle Jeesust kujutava kuju,
kuigi ta pole kunagi kunsti õppinud.
Nägin und Jeesuse ristilöömisest
ja kuulsin häält, mis õhutas mind looma kuju sellest.
Ta palus abi oma kunstiõpetajalt.
Sain loa kasutada töö tegemiseks savi, kuid ta ütles, et ei aita mind selles.
Kui midagi küsisingi, ta vaid naeris ja ütles, et ma pole piisavalt osav.
Vaatamata kogemuse puudumisele, alustas Brenda oma tööga.
Paar nädalat hiljem tuli õpetaja seda vaatama.
Loodud teost nähes tema naeratus kadus.
Ta ütles mulle, et olen täiskasvanust imelaps.
Ta isegi polnud veel õppinud inimkuju voolima.
Brenda töötas oma Jeesuse kuju kallal üle 10 aasta.
Jeesuse, kelle nägu oli moondunud ja keha peksmisest kurnatud.
Kuju pidi olema suur ja võimas,
et avaldada inimestele sama mõju nagu unenägu oli avaldanud mulle.
Jeesuse pilk seal unenäos oli nii armastust täis,
et seda on võimatu sõnades kirjeldada.
Kuju tuli nii suur, et selle erinevad kehaosad tuli eraldi teha.
Kui saabus aeg kõik osad kokku liita, oli Brenda hämmingus.
Kõik sobis omavahel imelisel moel.
Jumal oli ilmselgelt mu kätetööd juhtinud.
Teose nimi on Jumala Tall.
Seda on näidatud üle Ameerika
ja nüüd on see nähtaval Crossroads'i kogukonnakirikus Oklahomas.
Ülestõusmispühad on tähtis aeg.
Jeesus tõusis surnuist ja kinkis meile elu ning tervise.
Mis iganes meiega ka ei juhtuks - Jumal armastab meid ikka.
Jumala rahu ületab kogu mõistuse,
aga Tema armastus on sellest rahustki suurem.
Seetõttu julgustan sind järgima oma unistusi, mille Jumal on andnud.
Küll Tema ise juba aitab sind!
Mis on see, milleks usud olevat võimeline?
Ja kui veel selles vallas õpetust ka saad, suudad seda veelgi paremini.
Seetõttu ära raiska aega, vaid asu tegutsema juba täna.
Peagi kuuleme ka teiste lugusid.
"Mina rõõmutsen väga Issandas,
mu hing ilutseb mu Jumalas." Jeaja 61:10
Vahel inimesed süüdistavad Kuradit oma tegemistes.
On tõsi, et deemonid võivad avaldada mõju meile.
Erica Linney intervjueeris George Adebanjo't,
kes on kirjutanud raamatu deemonite mõju kohta inimeste eludes.
Suur tänu tulemast! - Suur tänu kutse eest!
Räägime peagi te raamatust "Hulkuvad koerad ja deemonid".
Deemonite mõjust räägitakse üsnagi palju.
Samas Piibel väidab, et hoopis me enda süda on kurjust täis.
Kui nüüd me enda süda on kurjust täis,
kuidas võime siis vahet teha,
millal on tegu me oma kurjusega ja millal deemonite mõjuga?
Osad asjad sünnivad tänu meid ümbritsevale keskkonnale,
osad mitte.
Üks naine lukustas oma ukse kümne tabalukuga.
Ta kartis inimesi, kes võiks talle haiget teha.
Niipea, kui ta mõtles väljas olevatele inimestele,
hakkas tal ninast ja suust verd jooksma.
Ta hirmud polnud seotud sotsiaalse taustaga,
vaid tema psüühikaga.
Sel juhul on tegu deemonliku mõjuga.
Väike hirm on igati normaalne.
See paneb meid näiteks kodu või auto uksi lukustama.
Kui aga hirmuga käib kaasas verejooks või meeletu kartus,
siis see on juba deemonitest.
Teatud asjad on deemonlikele mõjudele rohkem avatud kui teised.
Kui laps midagi varastab, pole tegu deemonliku asjaga.
Kui aga täiskasvanu saadab korda relvastatud pangaröövi,
avaldab temas mõju mõrva vaim.
Kommi varastamist ei saa võrrelda pangarööviga.
Kas deemonid võivad naaseda peale seda, kui neist on lahti saadud?
Võivad küll, kui oma vabadusest kinni ei peeta.
Probleem on selles, et enamus kristlasi tahab kogeda vabadust,
aga ei taha tunda Vabastajat.
Nad pole valmis tegutsema selle nimel, et sellest vabadusest kinni hoida.
Võtame näiteks kellegi, kes on olnud seotud pornograafiaga.
Koguduses palvetatakse ta eest ja ta saab vabaks.
Kuid seejärel peab ta oma osa täitma ja edasisest porno vaatamisest loobuma.
Ta peab lõpetama pornoajakirjade ostu ja vastavate kanalite vaatamise.
Tänapäeva telesaadetes on palju seksuaalset alatooni.
Kui korra on pornost lahti saadud, peab oskama ka kanaleid vahetada.
Piibel julgustab meid põgenema kiusatuste eest.
Kui me seda ei tee, saavad need meil kratist kinni.
Jeesus rääkis rüvedatest vaimudest, kes on lahkunud inimeste seest.
Kuna deemonitel puudub oma ihu,
vajavad nad inimkeha selleks, et end ilmutada.
Piibli kohaselt viibivad deemonid kusagil kuivades paikades,
kust nad siis tagasi inimeste sisse igatsevad saada.
Kui inimene pole end täitnud Jumala Sõnaga,
võtavad deemonid veel lisa deemoneid kaasa
ja ründavad inimest täie rauaga.
Piibel ütleb selle kohta, et selle inimese viimsed ajad on hullemad kui esimesed.
Paljudes maades valitseb see probleem,
et kristlased jätkavad nõiaarstide juures käimist jms.
Mida teie sellest arvate?
Taoline probleem esineb eriti tugevalt Aafrikas ja Aasias.
Kuna me teenime armukadedat Jumalat, ei saa me teenida kedagi teist.
Jumal annab meile kõik, mida vajame.
Ta ei jaga oma au mitte kellegi teisega.
Kui usklikud otsivad abi nõiaarstide käest,
püüdes leida neilt vastuseid oma küsimustele,
annavad nad deemonitele seadusliku õiguse
rünnata oma perekondi.
See on see, kuidas deemonid saavad segada Jumala tööd nende eludes.
Ainukene viis, kuidas pääseda deemonlikest mõjudest,
on alistuda Jeesusele.
Seetõttu hoidke eemale nõiaarstidest, voodoost ja kõigest muust sellisest.
Peale pausi veel julgustavaid lugusid.
"Vaadake lilli, kuidas nad ei ketra ega koo,
aga ma ütlen teile, isegi Saalomon kogu oma hiilguses
ei olnud nõnda ehitud kui igaüks neist." Luuka 12:27
Randy Hicks'i elu kiskus kiiva juba varajases nooruses.
Täiskasvanuna jätkas ta sama rada, kuni lõpetas omadega põrgus.
Olin esimest korda narkouimas 8-aastasena.
Vennad viisid mind garaaži ja pakkusid mulle seal uimasteid.
See oli mu 1 kord kasutada marihuaanat ja see meeldis mulle.
Randy kasvas üles 9-lapselises peres, Illinoisi osariigi maa piirkonnas.
Mu isa oli alkohoolik ja seetõttu pidi ema kõige eest hoolitsema.
Mu ema uskus Jeesusesse ja palvetas palju.
Randy vennad peitsid uimasteid nii aeda kui koolikottidesse.
Küsisin neilt kord ühte valget pulbrit. See oli kokaiin.
Minu meelest oli see väga eriline aine.
Kord andsid vennad seda proovida mulle.
Keskkooli minnes tegid õpilased uimastitega raha.
Ajaks, mil keskkooli lõpetasin, oli saanud minust narkodiiler.
Seejärel läks Randy sõjaväkke.
Minu sihtbaasiks oli Kalifornia.
Sealne lemmik uimasti oli Crystal Meth.
Sattusin valesse seltskonda ja hakkasin ka Cristal Methi tarvitama.
Sattusin sellest nii suurde sõltuvusse,
et hakkasin selle aine saamise nimel lausa oma asju müüma.
Mind saadeti võõrutusravile ja visati ühtlasi ka sõjaväest välja.
Olin täiesti meeleheitel, et olin kaotanud võimaluse muuta oma elu.
Miks ma küll ometi taas uimasteid tarbima hakkasin?
Olukord läks veelgi hullemaks ja Randy sattus varguse pärast vangi.
Ta oli nii pilves, et ei mäletanud müüa sihtimist relvaga.
Vangist vabanedes võttis ta üledoosi uimasteid.
Mind peeti juba surnuks, nii et mulle tõmmati valge lina peale.
Oli kohutav ärgates leida, et leban valge lina all.
Mitmete analüüside järel lasti Randy haiglast välja.
Vaatamata kõigele läbielatule ei suutnud Randy siiski uimasteid jätta.
Ta abiellus, kuid uimastite tarbimine purustas selle liidu.
Randy naine lahkus 1997 aastal ja võttis ka lapsed endaga kaasa.
Tõmbasin end sel ajal pidevalt pilve, tarbides aegajalt ka kokaiini.
Kõik muutus aga hetkel, mil korraga põrandale pikali kukkusin.
Tundsin, kuidas mingi olend sikutab mind välja mu kehast.
Üles vaadates nägin surma ja põrgut tema silmis.
Tal olid sarved peas ja ta möirgas mu ümber nagu härg.
Tundsin, kuidas mu vaim lahkus mu ihust.
Ma ei tundnud mingit valu, küll aga suurt hirmu.
Siis langesingi silmili maha ja hüüdsin Jeesuse poole.
Palusin, et Ta andestaks mu patud ja päästaks mind põrgust.
Palusin Ta abi kõikvõimalikel viisidel.
Korraga avanes uks ja sisse astus üks valges rüüs olend.
Nii kirgast valget värvi pole maa peal olemaski.
Teadsin, et kui hüüdsin Jeesust appi, siis Jumal päästis mu.
Sellest hetkest alates tahtsin õppida tundma nii Jumalat kui Jeesust,
kes päästis mind põrgu küüsist.
Alkoholi asemel janunes Randy nüüd Jeesuse järele.
Nüüd käingi ringi ja räägin sellest, mida Jumal on mu heaks teinud.
Kui hüüad Jeesust appi,
võtab Ta su vastu ja andestab kõik sinu patud.
Jesaja 61:1 "Issanda Jumala Vaim on minu peal,
sest Issand on mind võidnud... viima rõõmusõnumit alandlikele,
parandama neid, kel murtud süda,
kuulutama vabastust vangidele."
Jeesus võib murda kõik deemonlikud sidumised su elus.
Ta võib muuta kogu su elu. Ta võib muuta pimeduse valguseks.
Ta muudab su kurbuse rõõmuks ja päästab sind põrgu küüsist.
Kutsu Jeesus oma südamesse ja palu patuse palve.
Palugem koos:
Issand Jeesus, tule mu ellu. Igatsen uue alguse järele.
Murra masenduse jõud mu elus ja kõrvalda kogu segadus.
Olen proovinud juba kõike, aga täna kuulsin, et Sina võid aidata.
Ilmuta end mulle ja tule mu südamesse juba täna.
Seda ma palun, aamen.
Kui palusid selle palve ja vajad ka abi mingis asjas,
siis võta meiega ühendust ja räägi meile oma Jumala juurde tulekust.
Jää veel meiega, et saada lisainformatsiooni.
"Aga õigete rada on otsekui valgusepaistus,
mis muutub üha selgemaks,
kuni päev on saabunud." Õpetussõnad 4:18
Hans Nelson otsis õnne ja rikkusi hip hop maailmast.
Kõik, mida ta aga leidis, oli pimedus.
Hingevaenlane ahvatles mind "õunaga", mis nägi välja väga ilus ja maitsev
ja mul polnud aimugi, millega end sidusin, kui seda proovisin.
Jäin sellest sõltuvusse.
Tasapisi hakkasin märkama, et see õun toob kaasa surma.
Hans jäi kinni hip hop elustiili ahelaisse,
mis viis ta edetabelite tipust vaimuhaiglasse ja uimastisõltuvuseni.
Kogu see lugu sai alguse juba lapsepõlvest.
Mu ema oli rootslane ja isa afroameeriklane.
Juba see tekitas probleeme.
Hansu vanemad läksid lahku, kui poiss oli 5-aastane.
Lapsed elasid algul ema juures Rootsis, aga kolisid hiljem isa juurde Ameerikasse.
Tundsin end hüljatuna.
Usun, et kõik see valu viiski mind hip hopi juurde.
Hip hop'i seltskond on kui pere, kes aitas leevendada mu valu.
Mineviku valu segunes igatsusega millegi suurema järele.
Üks Hansu sõpradest hankis talle kontaktid plaadifirmaga.
Michael Jacksongi oli tegutsenud sama plaadifirma kaudu.
Tutvusin väga kuulsate inimestega ja tundsin, et olen aktsepteeritud.
Siis aga lõpetas plaadifirma Hansuga koostöö.
Kogu töö oma unistuste täitumise nimel oli läinud raisku.
Siis sõlmisin lepingu ühe teise plaadifirmaga,
kuid sellestki ei tulnud midagi.
Samal ajal murdis ka üks tüdruk mu südame, mind pettes.
Tundsin end täiesti tühjana ja kannatasin pikka aega masenduse all.
Plaanisin juba enesetappu, ise samal ajal nuttes.
Hans lõpetas vaimuhaiglas.
2 kuu möödudes sõitis ta Los Angelesse ja lõi seal oma bändi.
Tahtsin tõestada, et saan omadega hakkama.
Ühtlasi hakkasin taas uimasteid tarbima.
Langesin sügavale pimedusse ja kaotasin oma hinge.
Muutusin lausa nii palju,
et mu kasuema ütles nägevat Saatanat mu silmis.
Hans hüüdis Jeesuse poole alles siis, kui oli omadega täiesti põhjas.
Ta pöördumine leidis aset lennukis.
Palvestasin ja palusin, et Jeesus tervendaks mu.
Palusin, et Ta võtaks mu masenduse, sest tundsin, et ei jaksa enam elada.
Nutsin 4 tundi jutti.
Pisarad tõid esile aastate jooksul kogunenud valu -
kõik selle, mis oli põhjustatud nii hülgamisest kui mu enda valikutest.
Jumal kuulis mu appihüüdu.
Sel õhtul otsekui miski murdus mu sees.
Tundsin end teistmoodi.
Järgmisel päeval läks Hans kirikusse.
Tunnistasin seal oma usku ja korraga sai mu elu ööst päev.
Hans jättis muusikaäri,
hakkas tööle koristajana ja uuris samas hoolega Piiblit.
Ta õppis lootma Jumala peale.
Täna on ta abielumees, õpetaja ja räppar.
Ainuüksi see, mida teeme Kristusele, jääb püsima.
Ma ei teadnud, mida hip hop kultuur endas tegelikult kätkeb.
Oleks ma vaid tookord teadnud seda, mida täna tean.
Kuid Jumal pakkus head diili.
Jeesus on parem tee; Tema on see, kes päästab.
Ainuüksi need asjad, mida teeme Kristusele,
pakuvad meile tõelist rahuldust.
Mul on üks väga mõjukas ja rikas sõber Londonis.
Tema oli see, kes õhutas mind püsima koguduses ja Jumala lähedal.
Ta enda elu oli olnud tühi ilma Jumalata.
Pange tähele, mida on öeldud Matteuse evangeeliumis 16:26
"Sest mis kasu on inimesel, kui ta võidaks terve maailma,
oma hingele teeks aga kahju?"
Kuid nüüd on aeg jätta hüvasti.
Loodetavasti inspireeris see saade teid muutuma.
Külastage ka me kodulehte ja Facebook'i seltskonda.
Oleks tore teiega vestelda seal.
Jätame head aega maailma parima hip hop artisti looga.
Lecrae ja C-Lite.
LECRAE JA C-LITE "TAUSTAL"
Ma mängin taustaks
Juhi Sina mind
Ohjad on Sinu käes ja mina taandan end
Ma eksin tihti ja unustan õiged sõnad,
seetõttu järgingi Sinu käsikirja
Ei igatse kuulsuse ega au järele
Ei müü oma hinge maailma pärast
Püüan elada Sinu Sõna kohaselt
Ma ei pärjaks ilma Sinu tarkuseta
Pange tähele kõik kuulsused ja saarid -
Mina mängin suurima Staari bändis
Palun, et maailm julgeks astuda sellele lavale
Ei püüa enam ise asju ohjata
Kuna pean alati tunnistama,
et pole selles nii osav
kui see kõige suurem Superstaar
Mängin taustaks
Võin nii kergesti kõrvale kalduda,
mistõttu palun: juhi Sina mind
Juhi Sina
Mina mängin vaid taustaks
Juhi Sina
Nägin kord und, et olen kapten
Sain juhtida omaenda saatust ja läksin põhja
Ei taha komistada enam oma vigade otsa
Sest muidu juhin teisedki kraavi
Võin ma järgida Sind?
Võin ma korrata Su sõnu?
Kui tegutseksin üksi ja oleksin edukas,
Võib juhtuda, et hülgan Su
See tee viiks omadega rappa
Mu elu läheks hukka
Sina tunned mu südant,
mistõttu loodan Su peale
Järgin Sind ja hülgan kõik muu
Oled ainuke, mille üle elus uhkust tunda
Võin elada rahus ja hingamises,
kui mängin vaid taustaks
Mängin taustaks
Vahel olen vaid teel,
mistüttu palun juhi Sina mind
Juhi Sina mind
Mängin taustaks
ja lasen Sinul juhtida
Tunnen end turvaliselt, kui loodan Su sõna peale
Olen hädaohus, kui loodan iseendale
Pole aega mängida maailma mänge,
sest need ei austa Sind
Oleks kurb, kui ei elaks Sulle
Tõlge: Anne-Ly Raukas